
OPĆINA KAMANJE

OPĆINSKO VIJEĆE

KLASA: 023-01/17-01/03

UR.BROJ: 2133/22-01-20-21
U Kamanju, 29.07.2020. godine

PREDMET: ZAPISNIK SA 21. SJEDNICE OPĆINSKOG VIJEĆA OPĆINE KAMANJE
Sjednici su nazočili: Lukunić Ivan, Michaela Benko Zmaić, Maršić Željko, Sintija Maršić, Ružica Brgan
Nenazočni: Silvija Janjac, Tomislav Busija, Danijel Hrestak (ispričao se), Ivančić Dragutin (ispričao se)
Od predstavnika izvršne vlasti: 

· načelnik Općine Kamanje Damir Mateljan

· zamjenik načelnika Općine Kamanje Josip Ribarić

Zapisničar: Anita Matešić Štajcer 
Utvrđuje se da je prisutno 5, od ukupno 9 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne. 

Predlaže slijedeći:
DNEVNI RED
1. Aktualni sat

2. Realizacija točaka i prihvaćanje zapisnika sa 20. sjednice Općinskog vijeća

3. Polugodišnji izvještaj o izvršenju proračuna Općine Kamanje za 2020. godinu  

4. Odluka o prihvaćanju Izvješća o radu načelnika za razdoblje od 01.01. – 30.06.2020.

5. Odluka o kreditnom zaduženju

6. II. Izmjene i dopune Proračuna Općine Kamanje za 2020. godinu

7. Odluka o  osnovici i koeficijentima za određivanje plaće načelnika Općine Kamanje

8. Izmjene i dopune Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama

9. Zaključak o prihvaćanju Odluke o izravnom ugovaranju sakupljanja i zbrinjavanja napuštenih ili izgubljenih životinja  

10. Odluka o raspisivanju natječaja za zakup poljoprivrednog zemljišta u državnom vlasništvu

11. Izmjene i dopune Odluke o prihvaćanju ekonomske cijene djelatnosti dadilja na području Općine Kamanje

12. Zaključak o dodjeli subvencije poduzeću Azelija eko d.o.o.

13. Zaključak o organizaciji manifestacije Festival DOK 2020

Dnevni red prihvaćen je jednoglasno.

Ad1) Aktualni sat

Gđa. Sintija Maršić postavila je pitanje uređenja cesta u brlogu. Načelnik je obrazložio da je prije par dana sa projektantom obišao ceste u Brlogu te da će se u ovogodišnji plan uređenja staviti cesta kod Ribarića, a drugi dio ceste do vatrogasnog doma je županijska cesta. Nadovezala se gđa. Ružica Brgan sa primjedbom o „ljudskoj zlobi“ jer je zamijetila da su dva prometna znaka uništena, a očigledno je da su namjerno uništeni. Načelnik je rekao da od cesta će se urediti u Brlogu cesta kod Ribarića, kod Brajković, na Malom Vrhu cesta uz kuću Ivice Matešića prema vikendašima, u Reštovu kod Colarića do Vardijana, te prema kući Ladika Jasna. Na Orljakovu Mjesni odbor treba dati prijedlog koji dio bi se asfaltirao, dali će to biti kod Ribarića ili na spoju kod D228. Na Velikom Vrhu asfaltirao bi se put kod Janka Bratine. Ukupno je to nekih 450 metara te čekamo troškovnik i procjenu troškova. Bit tih radova je da svako domaćinstvo dobije asfalt do svoje kuće s obzirom da svi plaćaju komunalnu naknadu za prvu zonu. Rok završetka tih radova je do kraja listopada i dio tih radova će se financirati iz Programa ruralnog razvoja Ministarstva regionalnog razvoja i fondova EU u iznosu od 100.000,00 kuna. Načelnik se osvrnuo na asfaltiranje prometnice „Vinska cesta“ koja je 100 % financirana iz fondova EU i tu su ceste koje ne bi bile asfaltirane u skorije vrijeme da nismo povukli ta sredstva iz EU. Gđa. Ružica Brgan postavila je pitanje u kojoj je fazi projekat vrtić? Načelnik je rekao da je izdana uporabna dozvola, proveden je natječaj za zakup te je pristigla samo jedna ponuda i to od obrta Vesela panda te će se ići kod javnog bilježnika soleminizirati ugovor te se planira da će od 01.09. kad počinje nova godina, vrtić bi trebao biti u funkciji. 
Gđa. Michaela Benko Zmaić pitala je za nogostup kroz Kamanje. Načelnik je odgovorio da je razgovarao sa gosp. Maričem, direktorom Hrvatskih cesta u Karlovcu, te je obaviješten da bi se sa radovima  išlo iduće godine. Nakon godišnjih odmora razgovarati ćemo još sa Ministarstvom i načelnikom državnih cesta da potvrde da će se taj projekt iduće godine sigurno realizirati. Za taj projekt potrebno je osigurati 15-20 milijuna kuna. To nije naša investicija, to je investicija Hrvatskih cesta. Nadovezala se gđa. Zmaić sa upitom da li je moguće da se prije riješe imovinsko pravni odnosi i da li tu može doći do problema. Načelnik je obrazložio da temeljem projektne i geodetske dokumentacije ceste, nigdje se ne nalazi van cestovnog pojasa. Dio mještana uživa zemlju koja je u cestovnom pojasu, ali ta će se morati iz regulirati , npr. ako netko ima zid od dvorišta u cestovnom pojasu, zid će se morati srušiti i napraviti novi izvan cestovnog pojasa. Zemljani teren za izgradnju nogostupa je „nezahvalan“, negdje će trebati raditi „nosače“. Gledano iz smjera Orljakovo, nogostup će uglavnom ići po desnoj strani, dok će jedan kraći dio biti na lijevoj strani. 

Gđa. Zmaić podsjetila je da i dalje postoji problem jalvi kod Dragice Borković, a načelnik je rekao da je Općina imala namjeru srušiti ta stabla, ali javio se problem što kroz te krošnje prolaze električne žice. Poprilično teško je bilo iz komunicirati sa HEP-om da se te žice spuste dok se stabla porežu, a i za taj dio posla HEP traži dosta veliku naknadu te se na kraju odustala od tog zahvata. Problem je i što uređenje tog zahvata niie u ovlastima Općine Kamanje, već bi to trebale odraditi Hrvatske ceste ili HEP.
Završen aktualni sat. 

Prelazi se na sljedeću točku.

Ad2) Realizacija točaka i prihvaćanje zapisnika sa 20. sjednice Općinskog vijeća 
Realizacije točaka i prihvaćanje zapisnika sa 20. sjednice Općinskog vijeća. Nema dopuna ili primjedbi na zapisnik sa 20. sjednice Općinskog vijeća te se prelazi na treću točku dnevnog reda. 

Ad3) Polugodišnji izvještaj o izvršenju proračuna Općine Kamanje za 2020. godinu  
Gđa. Matešić Štajcer istaknula je da se dva puta godišnje razmatra stanje proračuna, na polugodišnjoj i godišnjoj razini. Svaki vijećnik dobio je tablice i opisni dio vezan uz proračun, pa može slobodno postaviti pitanje ukoliko ima nekakvih nejasnoća ili su potrebna dodatna pojašnjenja
U prvoj polovici 2020. godine ukupni prihodi ostvareni u iznosu od 2.859.406,43 kn, što u odnosu na plan za 2020. godinu predstavlja izvršenje od 19,75%.  Ukupni se prihodi sastoje od prihoda poslovanja, ostvarenih u iznosu od 2.859.406,43 kn dok prihodi od prodaje nefinancijske imovine nisu ostvarivani. Primici od financijske imovine i zaduživanja nisu ostvareni u izvještajnoj razdoblju.
Ukupni rashodi ostvareni su u iznosu od 2.322.198,27 kn, što čini 19,43 % izvršenja plana, a sastoje se od rashoda poslovanja u iznosu od 811.282,81 kn što čini 34,94 % od ukupnih rashoda poslovanja te rashoda za nabavu nefinancijske imovine u iznosu od 1.510.915,46 kn što čini 65,06 % od ukupnih rashoda poslovanja,. Izdaci za financijsku imovinu i otplate zajmova iznose 945.001,76 kn što čini 34,55 % od plana. 

Planirana raspoloživa sredstva iz prethodnih godina iznose 188.710,44 kn. 
Daje se na raspravu ova točka dnevnog reda.
Nitko se nije javio na raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO.
Utvrđuje se da je donesen sljedeći

Polugodišnji izvještaj o izvršenju proračuna Općine Kamanje za 2020.

Polugodišnji izvještaj o izvršenju proračuna Općine Kamanje za 2020. godinu sa prilozima nalazi se u privitku ovog Zapisnika.

Ad4) 
Odluka o prihvaćanju Izvješća o radu načelnika za razdoblje od 01.01. – 30.06.2020. godine
Općinski načelnik podnio je Izvješće o radu načelnika za razdoblje od 01.01.2020. do 30.06.2020. godine
Izvješće se podnosi temeljem članka 45. stavak 1. Statuta Općine Kamanje („Glasnik Općine Kamanje“ br. 03/09, 04/11 i 03/14) prema kojem je načelnik dužan dva puta godišnje podnositi izvješće o svom radu.

Dio posla koji je bio najintenzivniji i još uvijek je vrlo intenzivan, odnosi se na dva već spomenuta projekta, a to su rekonstrukcija/izgradnja vrtića, te gradnja nerazvrstanih cesta. Na načelniku je da usmjerava i pomaže u radu Općine i svih njezinih institucija, te pronalazi efikasne načine rješavanja postojećih problema. Načelnik napominje kako je vrlo važno ići na one projekte koji su održivi i dugoročni. Na kraju je načelnik dodao kako je vrlo važno da stanovnici Općine budu upućeni u proračun te apelira na mještane da se odazovu godišnjim tribinama vezanim uz predstavljanje proračuna te iznose svoje prijedloge i primjedbe.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesen sljedeći
Z A K LJ U Č A K

o prihvaćanju Izvješća o radu Općinskog načelnika 

za razdoblje 01.01.-30.06.2020. godine
Članak 1.

Prihvaća se izvješće o radu Općinskog načelnika za razdoblje 01.01.-30.06.2020. godine, KLASA: 022-05/17-01/01, UR.BROJ: 2133/22-01-20-13, od dana 15.07.2020. godine.
Članak 2.

Izvješće o radu Općinskog načelnika za razdoblje 01.01.-30.06.2020. godine iz članka 1. sastavni je dio ovog Zaključka.

Članak 3.

Ovaj Zaključak stupa na snagu osam dana nakon objave u „Glasniku Općine Kamanje“.

Prelazi se na sljedeću točku.

Ad5) Odluka o kreditnom zaduženju
Općinskom vijeću je predloženo da se donese Odluka o kreditnom zaduženju u obliku revolving kredita kojim bi se financirali troškovi projekata koji su trenutno u provedbi,  a s obzirom na smanjene prihode ove godine radi epidemioloških mjera nismo u mogućnosti na drugi način iz financirati troškove projekata u provedbi.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena sljedeća ODLUKA

o kratkoročnom zaduženju Općine Kamanje u 2020. godini

Članak 1.


Odlukom o kratkoročnom zaduženju Općine Kamanje u 2020. godini (u daljnjem tekstu: Odluka) odobrava se kratkoročno zaduživanje Općine Kamanje, uzimanjem kratkoročnog kredita kod Privredne banke d.o.o. Zagreb, u iznosu do 2.000.000,00 kuna.

Članak 2.


Općina Kamanje zadužit će se sukladno uvjetima Privredne banke Zagreb d.d.

Članak 3.


Kratkoročni kredit će se koristiti za premošćivanja jaza nastalog zbog različite dinamike priljeva sredstava i dospijeća obaveza.

Članak 4.


Povrat kredita osigurat će se iz ukupno odobrenih sredstava projekta iz članka 3. ove Odluke, a koja će Općini Kamanje biti doznačena tijekom i nakon realizacije projekta i prihvaćanja završnog izvješća o projektu. 

Članak 5.


Ovlašćuje se općinski načelnik Općine Kamanje za zaključivanje Ugovora o kratkoročnom kreditu. 

Članak 6. 


Ova Odluka stupa na snagu danom donošenja.

Prelazi se na sljedeću točku.

Ad6) II. Izmjene i dopune Proračuna Općine Kamanje za 2020. godinu 
Izmjene i dopune Proračuna Općine Kamanje iznio je načelnik. Izmjene se odnose na povećanje plaće načelnika iz razloga što od 01.08.2020. godine obavlja dužnost u Općini Kamanje u iznosu od 114.000,00 kuna na povećanje troškova na rekonstrukciji cesta i izgradnja ostalih objekata-Vinska cesta u iznosu od 330.000,00 kuna i na rekonstrukciji javne zgrade za uređenje dječjeg vrtića u Kamanju u iznosu od 500.000,00 kuna. Smanjenje troškova kod održavanja izbora iz razloga što isplata birački odborima i izbornom povjerenstvu neće ići kroz proračun Općine već kroz proračun Karlovačke županije u iznosu od 60.000,00  kuna. Smanjenje opremanja i obnove poslovnih i pomoćnih zgrada u iznosu od 1.500.000,00 kuna (Radovi na dogradnji općinske zgrade

na kčbr.  1254/3 k.o. Brlog Ozaljski, izrada projektne dokumentacije deinstitucionalizacija zgrade, radovi koji će se dijelomično realizirati u 2020. godini)
Izvršene su izmjene također kod kreditnog zaduženja Općine. Riječ je o kreditnom zaduženju u obliku revolving kredita kojim bi se financirali troškovi projekata koji su trenutno u provedbi,  a s obzirom na smanjene prihode ove godine radi epidemioloških mjera nismo u mogućnosti na drugi način iz financirati troškove projekata u provedbi.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO.
Utvrđuje se da su donesene II. Izmjene i dopune Proračuna Općine Kamanje a koje su sastavni dio ovog Zapisnika.

Ad7) Odluka o  osnovici i koeficijentima za određivanje plaće načelnika Općine Kamanje
Općinskom vijeću predložena je Odluka o visini i koeficijentima za određivanje plaće načelnika Općine Kamanje. Načelnik Općine Kamanje bio je saborski zastupnik u Hrvatskom saboru kojem je prestao mandat dana 22.07.2020. godine. Hrvatski sabor je isplaćivao plaču načelniku sve dok je obnašao dužnost zastupnika Hrvatskog sabora. Dana 22.07.2020. godine formiran je nakon izbora novi saziv zastupnika Hrvatskog sabora i od toga datuma načelnik Damir Mateljan više nije zastupnik u Hrvatskom saboru.
S obzirom da je 2017. godine gosp. Mateljan Damir izabran za načelnika Općine Kamanje ovom Odlukom uređuje se koeficijent za određivanje plaće načelnika Općine Kamanje koji se bude primjenjivao na plaći za kolovoz 2020. godine.  
Daje se na raspravu ova točka dnevnog reda.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena sljedeća ODLUKU

o izmjenama i dopunama Odluke o određivanju osnovice i koeficijenta za obračun plaća

načelnika i zamjenika načelnika

ODLUKU

o izmjenama i dopunama Odluke o određivanju osnovice i koeficijenta za obračun plaća

načelnika i zamjenika načelnika

Članak 1.


U Odluci o određivanju osnovice i koeficijenta za obračun plaća načelnika i zamjenika načelnika („Glasnik Općine Kamanje“ br. 02/17) mijenja se:

· Članak 3. koji sada glasi:

„Koeficijenti za obračun plaće načelnika i zamjenika načelnika utvrđuju se kako slijedi:

1. za načelnika

            4,20
2. za zamjenik načelnika
            1,88

Članak 2.


Ove izmjene i dopune Odluke stupaju na snagu danom objave u «Glasniku općine Kamanje», a primjenjivati će se na plaći za kolovoz 2020.  i nadalje.

Ad8) Izmjene i dopune Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama
Sukladno Inspekcijskom nadzoru izvršenom u Općini Kamanje u predmetu usklađivanja s obvezama proizašlih iz odredbi Zakona o zaštiti životinja, Općini Kamanje naloženo je da donese izmjene i dopune Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama, naročito da se propiše postupak o načinu razmnožavanja kućnih ljubimaca i odredbi koje će se životinje podvrći trajnoj sterilizaciji, nadopuni postupak s napuštenim životinjama čiji su vlasnici poznati, ali su lišeni slobode ili su bolesni ili umrli te postupanje s divljim životinjama ukoliko se radi o ekonomski iskoristivim životinjama, te da se propišu načini postupanja s divljim životinjama izvan prirodnog staništa.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da su usvojene slijedeće
Izmjene i dopune

ODLUKE

o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama

Članak 1.

U Članku 3. Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Glasnik općine Kamanje“ 01/18) briše se stavak 7.  (Općina Kamanje može propisati trajnu sterilizaciju kao obvezan način kontrole razmnožavanja, sukladno članku 62., stavak 5. Zakona o zaštiti životinja)

Članak 2.

U Članku 20. Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Glasnik općine Kamanje“ 01/18), navod 

„Kontrola razmnožavanja pasa i mačaka provodi se trajnom sterilizacijom“

 zamjenjuje se novim navodom koji glasi:

„S obzirom na procijenjenu situaciju Općina Kamanje može propisati trajnu mjeru sterilizacije kao

obvezan način kontrole razmnožavanja posebnom odlukom načelnika.“

Članak 3.

U Članku 23. Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Glasnik općine Kamanje“ 01/18), dodaje se stavak 7. koji glasi:

„Nalaznik napuštene  životinje koju je vlasnik svjesno napustio, kao i životinja koju je napustio zbog više sile kao što su bolest, smrt ili gubitak slobode te životinja koje se vlasnik svjesno odrekao, mora u roku od tri dana od nalaska životinje obavijestiti sklonište za napuštene životinje.“

Iza stavka 7. dodaje se stavak 8. koji glasi:


„Nalaznik napuštene ekonomski iskoristive životinje mora u roku od tri dana od nalaska životinje obavijestiti sklonište za napuštene životinje, osim ako je životinju u tom roku vratio posjedniku.

Nalaznik napuštene ili izgubljene životinje mora pružiti životinji odgovarajuću skrb do

vraćanja posjedniku ili do smještanja u sklonište za napuštene životinje.

Članak 4.

U Članku 24. Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Glasnik općine Kamanje“ 01/18), dodaju se stavak 1. i stavak 2. koji glasi:

„Građani su dužni prijaviti uočenu divlju životinju koja se nalazi izvan svog prirodnog staništa Centru za obavješćivanje 112.

 Divlja životinja pronađena izvan prirodnog staništa smješta se u sklonište koje osigurava njezino vraćanje u prirodno stanište ako je to moguće.“

Dosadašnji stavak 1. postaje stavak 3.

Članak 5.

Ova Odluka objaviti će se u „Glasniku općine Kamanje“ i stupa na snagu osam dana nakon objave.

Ad9) Zaključak o prihvaćanju Odluke o izravnom ugovaranju sakupljanja i zbrinjavanja napuštenih ili izgubljenih životinja  
Gđa. Matešić Štajcer dala je obrazloženje same točke. Zakon o zaštiti životinja propisuje da su jedinice lokalne samouprave obvezne sudjelovati u financiranju osnivanja i rada skloništa. Ujedno Zakon propisuje obavezu sklapanja Ugovora s skloništem koje se nalazi na istom području jedinice lokalne, područne (regionalne) samouprave u kojoj je smještena jedinica lokalne samouprave. Na području Karlovačke županije osnovano je samo jedno sklonište za životinje i to Centar za razvoj poljoprivrede i trgovinu poljoprivrednim djelatnostima d.o.o., Mostanje 49, Karlovac. Sukladno članku 5. Pravilnika o provedbi postupka jednostavne nabave, Glasnik Općine Kamanje, Općina Kamanje može poduzimati izravno ugovaranje s jednim gospodarskim subjektom. Sukladno tome Načelnik je dana 01.06.2020. godine potpisao Ugovor o poslovima skloništa napuštenih i izgubljenim životinja sa Centrom za razvoj poljoprivrede i trgovinu poljoprivrednim djelatnostima d.o.o., Mostanje 49, Karlovac. Temljem Odluke načelnika o izravnom Ugovaranju, Općinsko vijeće treba donijeti Zaključak o prihvaćanju Odluke.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesen sljedeći

Z A K LJ U Č A K

o prihvaćanju Odluke o izravnom ugovaranju
Članak 1.

Prihvaća se Odluka Općinskog načelnika Općine Kamanje o izravnom ugovaranju sakupljanja i zbrinjavanja napuštenih ili izgubljenih životinja  bez provedbe postupka nabave sa pružateljem usluge Centar za razvoj poljoprivrede i trgovinu poljoprivrednim proizvodima d.o.o., Mostanje 49, Karlovac, KLASA: 322-01/20-01/02, UR.BROJ: 2133/22-01-20-01, od dana 16.03.2020. godine.
Članak 2.

Odluka o izravnom ugovaranju iz članka 1. sastavni je dio ovog Zaključka.

Članak 3.

Ovaj Zaključak stupa na snagu osam dana nakon objave u „Glasniku Općine Kamanje“.

Ad10) Odluka o raspisivanju natječaja za zakup poljoprivrednog zemljišta u državnom vlasništvu
Na temelju članka 31. stavka 5. Zakona o poljoprivrednom zemljištu ("Narodne novine", broj 20/18 i 115/18), Programa raspolaganja poljoprivrednim zemljištem u vlasništvu Republike Hrvatske za Općinu Kamanje ("Glasnik općine Kamanje", broj 01/19 na koji je Ministarstvo poljoprivrede dalo suglasnost KLASA: 945-01/18-01/587, URBROJ: 525-7/1199-19-6 od 06. ožujka 2019. godine, Općina Kamanje treba raspisati javni natječaj za zakup poljoprivrednog zemljišta u vlasništvu države na području Općine u katastarskim općinama: Brlog Ozaljski i Bratovanci koje je Programom raspolaganja poljoprivrednim zemljištem u vlasništvu Republike Hrvatske na području Općine predviđeno za zakup. Sukladno tome na našem području imamo 5 katastarskih čestica za zakup sveukupne površine 0,314 ha i sveukupne početne zakupnine 77,60 kn.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena slijedeća 

ODLUKA
o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Kamanje
I.

             Raspisuje se javni natječaj za zakup poljoprivrednog zemljišta u vlasništvu države na području Općine u katastarskim općinama: Brlog Ozaljski i Bratovanci koje je Programom raspolaganja poljoprivrednim zemljištem u vlasništvu Republike Hrvatske na području Općine predviđeno za zakup.

Na rok od 25 godina s mogućnošću produljenja za isto razdoblje daje se u zakup zemljište koje je navedeno u tablici 1. koja se nalazi u prilogu ove Odluke i čini njezin sastavni dio.

II.

Općinsko vijeće Općine Kamanje provest će postupak javnog natječaja prikupljanjem pisanih ponuda. 

III.


Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture  ("Narodne novine", broj 89/18).

IV.


Maksimalna površina za zakup po sudioniku natječaja iznosi 0,01 ha, a uključuje  površine državnoga poljoprivrednog zemljišta koje je taj sudionik dobio u zakup po natječajima provedenim od stupanja na snagu Zakona o poljoprivrednom zemljištu ("Narodne novine", broj 20/18 i 115/18).

V.


Tekst javnog natječaja objavit će se na oglasnoj ploči  i mrežnoj stranici Općine Kamanje u trajanju od 30 dana. 


Pisane ponude se dostavljaju Općini Kamanje u roku od 30 dana od objave natječaja na oglasnoj ploči i mrežnoj stranici Općine Kamanje. 

VI.

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Kamanje sa popisom čestica, nalazi se u prilogu ove Odluke i čini njezin sastavni dio.

VII.

Odluku o izboru najpovoljnije ponude donosi Općinsko vijeće Općine Kamanje na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Kamanje. 

Odluka o izboru najpovoljnije ponude dostavit će se na prethodno mišljenje Karlovačkoj županiji i na suglasnost Ministarstvu poljoprivrede.

VIII.

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Kamanje.

IX.


Ova Odluka  stupa na snagu u roku od 8 dana od dana donošenja i objaviti će se u „Glasniku općine Kamanje“
Tablica 1 - rok od 25 godina
	R.BR.
	Naziv katastarske općine
	PTC. Br.
	Broj katastarske čestice
	Način uporabe katastarske čestice (katastarska kultura)
	Površina    (ha)
	Jedinična zakupnina  (kn/ha)
	Početna zakupnina (kn)
	Postotak uveć./umanj.
	 Ukupna visina početne zakupnine      (kn)
	Napomena

	1
	2
	3
	4
	5
	6
	7
	8
	9
	10
	 

	 
	 
	 
	 
	 
	 
	 
	6*7
	 
	8+9
	 

	 1.
	BRLOG OZALJSKI 
	- 
	1319/6 
	ORANICA 
	0,0575 
	 316
	18,17 
	 -
	18,17 
	 OBRASLO

	 2.
	 BRLOG OZALJSKI
	 -
	 1319/7
	 ORANICA
	 0,1421
	 316
	44,90 
	 -
	 44,90
	 OBRASLO

	 3.
	 BRLOG OZALJSKI
	 -
	 1912
	 PAŠNJAK
	 0,0165
	 127
	 2,10
	 -
	 2,10
	 OBRASLO

	 4.
	 BRATOVANCI
	 -
	 697/2
	 PAŠNJAK
	 0,0805
	 127
	 10,22
	 -
	 10,22
	 OBRASLO

	 5.
	 BRATOVANCI
	 -
	 780/13
	 PAŠNJAK
	 0,0174
	 127
	 2,21
	 -
	 2,21
	 OBRASLO

	 
	 
	 
	 
	 
	 
	 
	 
	 
	 
	 


Sveukupna površina u natječaju u ha: 0,314

Sveukupna početna zakupnina u natječaju u kn: 77,60

Ad11) Izmjene i dopune Odluke o prihvaćanju ekonomske cijene djelatnosti dadilja na području Općine Kamanje
Općinskom vijeću predočen je zahtjev o povećanju ekonomske cijene od Vesele pande, obrta za čuvanje djece. Obrt Vesela panda osvrnuo se na troškove iz 2016. godine kada se krenulo sa definiranom ekonomskom cijenom od 1.850,00 kn te se do 2020. godine mnogo toga promijenilo. Minimalna plaća zaposlenih se nekoliko puta povisila, rasli su minimalni doprinosi za obrtnike, troškovi vođenja obrta. Temeljem dobivenih iznosa i svim troškova koji su poskupjeli, obrt Vesela Panda predlaže korekciju ekonomske cijene sa 1.850,00 kn na 2.000,00 kn mjesečno po djetetu.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da su donesene slijedeće
Izmjene i dopune ODLUKE
o prihvaćanju ekonomske cijene djelatnosti dadilja na području
Općine Kamanje
Članak 1.

U Odluci o prihvaćanju ekonomske cijene djelatnosti dadilja na području općine Kamanje („Glasnik općine Kamanje“ 01/16), u Članku 2. mijenja se stavak drugi koji sada glasi:


„Cijena iz stavka 1. ovog članka za 10-satni primarni program iznosi 2.000,00 kuna mjesečno po djetetu, od čega se u Proračunu Općine Kamanje osigurava 1.200,00 kn, a roditelj participira sa 800,00 kn.“

Članak 2.

Ova Odluka stupa na snagu osam dana nakon objave u „Glasniku Općine Kamanje“.

Ad12) Zaključak o dodjeli subvencije poduzeću Azelija eko d.o.o. 
Predsjednik vijeća gosp. Lukunić dao je riječ načelniku za obrazloženje Zaključka. Načelnik je kazao kako je sakupljanje i zbrinjavanje komunalnog otpada i sakupljanje i zbrinjavanje staklene, papirnate, PET ambalaže i tekstila sa područja cijele Općine Kamanje povjereno javnom poduzeću »Azelija eko« d.o.o. iz Ozlja , te ujedno i  način obračuna troškova gospodarenja komunalnim otpadom iz domaćinstva i gospodarskih subjekata na području Općine Kamanje.

Cijenu javne usluge plaća korisnik usluge radi pokrića troškova nabave i održavanja opreme za prikupljanje otpada, troškove prijevoza otpada, troškove obrade otpada.

Općina Kamanje, u Proračunu nema predviđena sredstva za subvencioniranje cijene usluge odvoza komunalnog otpada kao niti prostora za „ugradnju“ subvencije u proračun s obzirom da je prvo polugodište ove godine rezultiralo i do 60%-tnom smanjenju prihoda radi krize uzrokovane epidemijom koronavirus.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je doneseni slijedeći

ZAKLJUČAK

Članak 1.

Odbija se Zahtjev za osiguranje sredstava – subvencija javne djelatnosti sakupljanja i odvoza otpada poduzeća „Azelija eko“ d.o.o. iz Ozlja, broj zahtjeva: 39-02/2020 od 01.07.2020. g.
Članak 2.

Ovaj Zaključak stupa na snagu osam dana nakon objave u „Glasniku Općine Kamanje“.

Ad13) Zaključak o organizaciji manifestacije Festival DOK 2020

Daje se na raspravu ova točka dnevnog reda.

U uvodnom dijelu Načelnik je naveo kako će se Dani Općine Kamanje ove godine održati 11., 12., i 13. rujna.

Redoslijed događanja biti će isti kao i proteklih godina, ali u skromnijem obliku te kako bi se mogli pridržavati svim epidemiološkim mjera propisanih od strane Stožera civilne zaštite Republike Hrvatske. Petak je predviđen za svečanu sjednicu Općine Kamanje, popodne je predviđeno nordijsko hodanje od strane DU Kamanje, što se tiče događanja navečer kod platoa predviđena je glazba za sve uzraste. Subota je rezervirana za tradicionalnu biciklijadu, dok je nedjelja predviđena za narodno veselje u suradnji sa DVD-em Kamanje. KUD Kamanje će zajedno s svojim gostima biti dio programa, ali će tijekom ova tri dana organizirati pečenje palačinki, kuhanje kave i održavanje tombole. Govori kako je cilj ove manifestacije svim generacijama pružiti dobar i kvalitetan kulturno – sportski sadržaj zbog kojeg će se vraćati i u sljedećim godinama. Govori kako se kroz ovakav vid suradnje jača i zajedništvo među lokalnim stanovništvom.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je doneseni slijedeći

ZAKLJUČAK

o održavanju manifestacije Dani Općine Kamanje za 2020. godinu

1. Manifestacija Dani Općine Kamanje održati će se dana: 

petak: 11. rujna 2020. godine

subota: 12. rujna 2020. godine

nedjelja: 13. rujna 2020. godine

2. Pokrovitelj manifestacije biti će Općina Kamanje.

3. Općina Kamanje uključiti će se u organizaciju događanja u petak (11. rujna 2020. godine), organizacijom svečane sjednice Općinskog vijeća. Ostala dva dana u subotu (12. rujna 2020. godine) i nedjelju (13. rujna 2020. godine) Općina Kamanje biti će suorganizator odnosno pokrovitelj i infrastrukturna podrška.

4. Glavne manifestacije Dana Općine Kamanje održavati će se na trgu kod župne crkve Imena Marijinog u Kamanju.

5. U svrhu obogaćivanja gastronomske ponude (pečenje plodina) Općine Kamanje odredit će lokacije na javnim površinama Općine Kamanje i privatnim površinama i to:

· Parkiralište na trgu kod crkve Imena Marijina (oglasna ploča), k.č.br. 2558/2 k.o. Brlog Ozaljski

· Vatrogasni dom Kamanje (stepenice), k.č.br. 1238/2 k.o. Brlog Ozaljski

· Privatni posjed, k.č.br. 1074/2 k.o. Brlog Ozaljski

· Privatni posjed, k.č.br. 1238/5 k.o. Brlog Ozaljski

6. U dane održavanja manifestacije iz točke 1. ovog Zaključka zabranjuje se obavljanje svih vrsta djelatnosti (ugostiteljske, turističke, zabavne i dr. uslužne djelatnosti) na lokaciji iz točke 4. ovog Zaključka bez prethodne pisane suglasnosti Općine Kamanje. 

7. Organizacija manifestacije izvršiti će se po Preporuci za sprječavanje zaraze COVID-19 tijekom održavanja profesionalnih umjetničkih izvedbi, kulturnih programa i manifestacija Hrvatskog zavoda za javno zdravstvo

8. Nadzor za provedbu iz točke 5. ovog Zaključka provoditi će nadležna općinska tijela i Državni inspektorat.

9. Ovaj Zaključak stupa na snagu danom donošenja, a objaviti će se u „Glasniku Općine Kamanje“, na oglasnim pločama Općine Kamanje te na web stranici Općine Kamanje.

Sjednica je zaključena u 20:55 sati. 
Predsjednik Općinskog vijeća i načelnik zahvaljuju se prisutnima na dobrom i zaključuje sjednicu.
          Zapisničar:                                                                                        Predsjednik Općinskog vijeća:

Anita Matešić Štajcer

